
BILJEŠKE 
 UZ FINANCIJSKE  IZVJEŠTAJE  ZA RAZDOBLJE 01.01.2022-30.06.2022. GODINE


Dom zdravlja Petrinja nastao je Odlukom Sisačko-moslavačke  županije Klasa:510-03/07-01/03, Ur. broj: 2176/01-01-07-2 od  09. ožujka 2007. godine, o podjeli  Doma  zdravlja  Sisačko-moslavačke  županije na  tri doma  zdravlja: Dom zdravlja  Sisak,  Dom zdravlja Kutina i Dom zdravlja Petrinja. Navedena ustanova nastala je spajanjem bivših ispostava Doma zdravlja Sisačko-moslavačke županije: Petrinje, Gline i Topuskog. 

Rješenjem  Ministarstva zdravstva i socijalne  skrbi  Klasa UP/I-500-05/02-01/01, Ur.broj 534-07-03/1-07-4  te Rješenjem Trgovačkog  suda u Sisku broj Tt-7/507-2 izvršeno je brisanje ustanove Dom zdravlja Sisačko-moslavačke  županije, Sisak, Kralja  Tomislava 1, s  datumom 31.08. 2007. godine.

Rješenjem Trgovačkog  suda u Sisku Tt-7/364-2  od 21. lipnja 2007. godine   izvršen je  upis osnivanja  ustanove Dom zdravlja  Petrinja, Matije Gupca 4, Petrinja , MB: 02266377.

Početak rada nove ustanove je 01. rujna 2007. kada je dobiveno Odobrenje za rad od strane Ministarstva zdravstva i socijalne skrbi.

Temeljem Zakona  o proračunu  te  Pravilnika  o proračunskom računovodstvu, Dom zdravlja Petrinja je obveznik primjene  proračunskog računovodstva i upisan je u Registar obveznika poreza na dodanu vrijednost. 




BILJEŠKE UZ PR-RAS


Ukupni prihodi  za  razdoblje 01.01.2022.-30.06.2022. godine iznose 8.290.431,05 kn  i odnose se  na prihode poslovanja u iznosu od 8.283.403,05 kn  i prihode od prodaje nefinancijske imovine u iznosu od 7.028 kn.
 
Rashodi poslovanja iznose 8.307.016,86 kn  , dok  rashodi za  nabavu nefinancijske imovine  iznose 257.572,43 kn, što daje  ukupne rashode od 8.564.589,29 kn.

Dom zdravlja  Petrinja je prvo polugodište 2022. godine završio s manjkom prihoda i primitaka u iznosu od  274.158,24  kn.

1.– Tekuće pomoći od izvanproračunskih korisnika (račun 6341) odnose se na prihode za sufinanciranje pripravničkog staža za dvoje pripravnika za koje smo sredstva primili u 2021.godini u cijelosti, a program pripravničkog staža je završen u svibnju 2022. godine.


2. Tekuće pomoći temeljem prijenosa EU sredstava (račun 6381) odnose se na prihode od projekta financiranog EU sredstvima: „Specijalističko usavršavanje doktora pedijatrijske medicine“ u iznosu od 81.884,31 kn koji je završio u mjesecu lipnju 2022.godine.

3. Prihodi od pruženih usluga (račun 6615) povećani su u odnosu na proteklu godinu za 33,4%  zbog pružanja dodatnih usluga testiranja javnih i državnih službenika brzim antigenskim testovima na SARS-COV2.

4. Prihodi iz nadležnog proračuna za financiranje redovne djelatnosti proračunskih korisnika (račun 671) su smanjeni u odnosu na proteklu godinu iz razloga što nam je Sisačko-moslavačka županija prošle godine uplatila sva dugovanja za povećani zdravstveni standard i koncesijsku naknadu.

5. Plaće za prekovremeni rad (račun 3113) su povećane u odnosu na proteklu godinu za 135% ili za 69.031,87 kn iz razloga što nismo u mogućnosti organizirati rad liječnika opće medicine za vrijeme bolovanja ili godišnjih odmora posebno u Gvozdu i Topuskom jer nam se na natječaje nitko od liječnika ne javlja pa smo primorani plaćati prekovremeni rad našim liječnicima koji odrađuju zamjene.

6. Materijalni rashodi su povećani u odnosu na proteklu godinu za 29% od čega su najviše porasli rashodi za materijal i energiju zbog značajnog povećanja cijene energenata. 

7. Rashodi za usluge su povećani u odnosu na proteklu godinu za 50% jer početkom prošle godine (kao posljedica potresa) bili smo oslobođeni plaćanja komunalnih usluga, a i stomatolozi su, zbog smanjenog obima posla, manje fakturirali zubotehničarskih radova.

8. Troškovi sudski postupaka odnose se na troškove tužbi djelatnika za povećanje osnovice za 6% od ožujka 2016. do siječnja 2017. godine.

9. Prihodi od prodaje nefinancijske imovine odnose se na prodaju  uredske i stomatološke opreme privatnoj stomatološkoj ordinaciji dr. Melite Lončarić koja je radila u našem prostoru u zgradi u Glini, a trenutno je izmještena u naš prostor u Topuskom jer zgrada u Glini ide u cjelovitu obnovu nakon potresa. Budući da zgrada u Glini nije upotrebljiva, dio opreme koji smo uspjeli spasiti smo prodali.

10. Manjak prihoda i primitaka
Dom zdravlja Petrinja je za razdoblje 01.01.2022.-30.06.2022. godine iskazao Manjak prihoda i primitaka u iznosu od 274.158,24 kn. Razlog navedenom manjku su  povećanje cijene energenata i materijala, povećanje osnovice plaće i putnih troškova te isplata troškova po sudskim presudama djelatnicima Doma zdravlja Petrinja (6% povećanje osnovice plaće).



BILJEŠKE UZ OBVEZE


Stanje obveza 1. siječnja 2022. godine (V001)

Nepodmirene obveze iz prošle proračunske godine koje su prenesene u 2022. godinu  odnose se na nepodmirene obveze za plaću za 12. mjesec 2021. godine koja je isplaćena u siječnju 2022., na režijske troškove za prosinac mjesec 2021. godine i na obveze koje nisu dospjele do 31.12.2021. godine.



Stanje obveza na kraju izvještajnog razdoblja  (V006)

Obveze Doma  zdravlja  Petrinja na dan 30.06.2022. iznose 1.518.022,13  kn, od čega su:
	- obveze za zaposlene (plaća za 6/2022)       
	956.036,14 kn

	- obveze za materijalne rashode 
- obveze za financijske rashode
- ostale tekuće obveze
- obveze za nabavu nefinancijske imovine
	329.754,37 kn
            3.341,63 kn
            3.889,99  kn
       225.000,00 kn

	
	


Od ukupnih  obveza dospjelo je 65.490,58 kn.




    Bilješke  sastavila:                                                                           	   Ravnateljica:

         Ana Mrgan                                                  	                           Renata Stanešić, dipl.oec.







U Petrinji, 09.07.2022.




										




